
RECUPARA 


Evelyn Wever-roes 


En conexion cu Dia Mundial di Donante di Sanger 


PROME MINISTER A BISHITA BLOEDBANK 
Y TA HACI APELACION PA MAS CIUDADANO 
BIRA DONANTE 


“Danki na e 1500 donante actual cu merece elogio pasobra nan 
ta salba bida” 


s 


14 di juni ta Dia Mundial di Donante di Sanger. World Health 
Organisation (Organisacion Mundial di Salud) a instutui e dia 
special aki na 2004 dedica na donante di sanger cu e obhetivo 
pa crea conscientisacion riba e importancia y necesidad grandi 
pa duna sanger. E slogan di e aña aki ta “Duna sanger ta un 
acto di solidaridad. Afilia bo mes na e esfuerso y salba bida”. 


Prome Minister Evelyn Wever-Croes diamars mainta a haci 
bishita na Bloedbank especialmente pa gradici e trahadonan 


como tambe tur donante di sanger. Bloedbank ta un entidad 
sumamente profesional cu trahadonan cu ta haci nan trabou 
cu hopi entusiasmo. 

Durante su bishita, Prome Minister a haya un rondleiding na 
unda cu el a keda impresiona no solamente cu e facilidad y 
ekipo, pero tambe cu e profesionalismo y positivismo cu ta 
reina den e trahadonan. Prome Minister den su palabranan 
dirigi na e ocasion, a gradici trahadonan di bloedbank pa e 
bunita trabou cu nan ta haci den yuda salba bida. 

Continuacion PROME MINISTER A BISHITA BLOEDBANK.... 


Prome Minister a remarca cu tin necesidad grandi na Aruba 
pa haya mas donante. Un urgencia pa mas ciudadano bira 
donante di sanger. Na Aruba tin mas o menos 1.500 donante 
so di sanger. Sinembargo tin mas o menos 2500 pa 3000 
persona cu mester di haya un transfusion di sanger na Aruba. 
Esaki claramente ta un indicacion cu no tin suficiente donante 
di sanger pa e cantidad di persona cu tin mester di sanger sea 
pa motibo di malesa, accidente of operacion. 


“P’esey awe, mi kier haci un apelacion na henter e comunidad 
di Aruba pa nos cada un averigua pa mira si nos por bira 
donante. E deseo ta pa redobla e cantidad di donante. 1500 
donante actual merece elogio pasobra nan ta salba bida y ta 
wordo yama mas di un biaha pa aña pa duna sanger. Danki na 
cada un di boso. Pero, ki ubo si cada ciudadano cu por duna 
sanger, duna di su parti y sea parti di esnan cu ta salba bida. 
Nunca nos sa bida di ken nos ta salba, pero e por ta di un ser 
stima”, Prome Minister a expresa. 


Prome Minister a haci un apelacion tambe na doñonan di trabou 
pa stimula trahadonan pa duna sanger y duna nan e espacio 
tambe pa acudi na Bloedbank pa duna sanger. Ya caba algun 
ta haciendo esaki cu ta di hopi aprecia. 


“Den e tempo aki di recuperacion, ban ta mas boluntario y 
duna mas na nos pais y hiba nos pais padilanti. Desde 18 aña 
bay ariba, bo por ta un donante. Acudi na Stichting Bloedbanki 
pa haci e procedura pa bira donante y sea parti di esnan cu ta 
salba bida”, Prome Minister a enfatisa. 

CU OPTIMISMO, 
POSITIVISMO Y 
DETERMINACION 
NOS TA LOGRA 


iomara Maduro 


UN PASO MAS PA E PROYECTO 
"MANTENIENDO HERENCIA BIBO DEN 
TEMPO’ DEN COMPLEHO ECURY 


Un inversion importante na bienestar di cultura di Aruba 


E etapa concerni ta encera mantencion grandi y adaptacion 
di tres edificio monumental cu ta forma e fachada di MANA 
(Museo Arqueologico Nacional Aruba). Ta trata di Cas Dundun, 
un hoya di edificio cu ta icono pa Playa. Tambe e Cas di 
Cunucu y Fruteria lo conoce un bachi nobo. Tur esaki danki na 
un aporte financiero riba 1 miyon florin financia pa UNOCA y 
Ministerio di Cultura. Un inversion importante na bienestar di 
cultura di Aruba. 


Banda di e trabou di mantencion, MANA hunto cu curador 
Heronimo ta desaroya dos exposicion nobo. Un lo enfoca 
riba e contribucion di famia Ecury den desaroyo di Playa y 
Aruba. E otro lo enfoca riba balornan significativo durante e 
diferente epocanan di Aruba. Parti di e exposicionnan nobo 
lo ta documentarionan audio visual bou encargo di Rebecca 
Roos Productions. Meta ta pa tur e trabounan aki keda cla den 
prome mitar di 2023. 


Cue inversion aki MANA ta duna contenido na e definicion nobo 
di museo cu UNESCO ta promoviendo. Museo como aliado 
den desaroyo di comunidad y un agente social y di cambio. 
Banda di investigacion cientifico, y educacion continuo MANA 


ta fortifica su contribucion na experencia turistico unico. 
Minister Maduro ta gradici e ekipo di MANA, curador 
Heronimo, Oficina di Monumento, UNOCA, Van Kessel y Ace 
Firm Engineering pa hunto haci posibel pa por cuminsa cu e 
trabounan di mantencion. Minister Maduro ta confia riba bon 
boluntad di tur involvi pa logra e gran meta di Mantene nos 
Herencia Cultural bibo. 

DEPARTAMENTO DI IMPUESTO A PERCURA PA 
PAGA 8.7 MIYON FLORIN NA RESTITUCION DI 
IMPUESTO DEN PROME KWARTAAL DI AÑA 2022 


Mientrastanto a cuminsa traha riba inkomstenbelasting di aña 2020 


МЕ اوا‎ ы ο 


Me 


E trabounan na Departamento di Impuesto ta avansando 
cu pasonan firme y sigur, pa asina por cumpli cu tur e 
contribuyentenan cu ta cumpliendo debidamente cu nan 
asuntonan di impuesto. Den e prome kwartaal di aña 2022, a 
paga un total di 8.7 miyon florin como pago di restitucion na e 
contribuyentenan cu a paga impuesto di mas. 


Restitucion den prome kwartaal di aña 2022 

Den e prome 3 lunanan di aña 2022, tawatin 5.163 caso 
di restitucion cu a keda realisa, pa cual a paga en total 8.7 
miyon florin. E pagonan di restitucion ta toca diferente aña, 
pero e sumanan mas grandi di pagonan haci ta relaciona cu 
inkomstenbelasting di e añanan 2017, 2018 y 2019. 


Aki ta sigui un bista di e pagonan di restitucion di impuesto 
den e prome kwartaal di aña 2022. 

Inkomstenbelasting di aña 2020 

Mientrastanto Departamento di Impuesto a cuminsa saca e 
cobransanan definitivo di inkomstenbelasting di aña 2020. 
Pues e contribuyentenan por conta cu den e lunanan venidero 
nan lo haya nan “definitieve aanslag” di aña 2020 via post. 
Esnan cu ta sperando un suma di restitucion y no tin debe di 
otro impuestonan habri, por spera tambe nan placa riba nan 
cuenta di banco. P’esey ta hopi importante pa percura pa tur 
debe di impuesto y e informacion di cuenta di banco ta na 
ordo. Si tin cambio di banco y/of di cuenta, ta recomendabel pa 
notifica e departamento mesora. Esaki por sosode solamente 
online via 

www.impuesto.aw/bankrekeningnummer. 


Pa loke ta e cobransanan di aña 2021, ta planea pa cuminsa 
cu esakinan den di dos mita di aña 2022. Eliminando asina 
e constante atraso cu e departamento tawatin e ultimo 
decadanan. 


Cantidad di contribuyente | Suma di restitucion paga 
Januari 2022 1.913 3.2 miyon 
Februari 2022 1.730 2.7 miyon 
Maart 2022 1.520 2.8 miyon 
Total 5.163 8.7 miyon 


Cumpliendo cu su contribuyentenan 

Como un organisacion di gobierno serio y responsabel, 
Departamento di Impuesto tin como meta pa cumpli cu su 
contribuyentenan. E contribuyentenan cu a percura pa nan 
declaracion di inkomstenbelasting wordo entrega na tempo, cu 
tin gastonan deducibel y cu a paga pues di mas na impuesto, tin 
derecho riba pago di restitucion si acaso no tin otro debenan di 
impuesto habri. Esaki ta mas cu un deber pa e departamento. 


E tin un prioridad halto. P'esey tambe Departamento di 
Impuesto a implementa diferente plan di accion pa por 
elimina e atrasonan den e cobransanan aki y e obhecionnan 
cu tin pendiente. Ta trata principalmente di atrasonan den 
inkomstenbelasting caminda a logra elimina esakinan den un 
forma structura y cu un empeño grandi di su funcionarionan 
publico. 


E contribuyentenan por conta cu Departamento di Impuesto no 
ta para keto y ta keda mehora y digitalisa su procesonan, pa 
asina ta mucho mas eficiente y eficaz. 

ABATA BON 


Turismo di Aruba ta pasando den e mihor momentonan di 
su recuperacion. Minister di Turismo y Salud Publico sr. 
Dangui Oduber ta sumamamente contento y satisfecho cu e 
resultadonan di luna di mei 2022. Recientemente AHATA a 
publica su cifranan tocante e prestacion di e hotelnan y Minister 
Oduber tin e placer di por comparti esakinan cu pueblo. E 
cifranan aki ta ilustra e comparacion entre mei di 2019 y mei 
2022. E cifranan cu a ser ricibi pa cu luna di mei 2022 ta mustra 
hopi bon. 


Manera ta conoci e maneho di Minister Oduber ta dirgi riba 
turistanan di calidad y turistanan cu ta gana mas di 150 mil 
dollar pa aña, turistanan cu ta laga hopi placa atras 
den nos economia. 


Den luna di mei 2022 e grado di occupacion a 
subi cu 40% porciento compara cu mei 2021. Si 
compara esaki cu e grado di ocupacion di aña 
2019 cu ta un aña record pa Aruba su turismo, e 
ta solamente 3% menos. Segun e mandatario ta 
importante pa remarca cu Aruba ta e di 2 pais na 
mundo cu a recupera su turismo di e forma aki. 


Banda di e grado di occupacion e REV PAR den 
luna di mei 2022 a conoce un crecemento di 57.4% 
den compracion cu luna di mei 2021 y cresemento 
di 12.7% den comparacion cu mei 2019. E REV 
PAR den mei 2022 tabata $205.61 cu ta un 
cifra impresionante. E REV PAR ta un indicador 
sumamente imporatante pa midi e calidad di 
turistanan cu ta bin Aruba. E REV PAR ta e prijs 
cu un turista ta dispuesto pa paga pa un camber 
pa anochi. Nos como pais mester ta contento cu e 
hecho cu nos tin un di e REV PAR mas halto den 
Caribe. Na momento cu bo tin un REV PAR asina 
halto e ta bisto cu turistanan di calidad ta yegando 
nos pais. 


Му | 2022 | 2019  |%change 
Rooms | 521 492 73% | 
ARN 1 10093 1925 64% | 
ом | 127107) 123368| 30% | 
ος | 784 810%| -3.2% | 
ADR |1 $6220] 52521 164% | 


Otro indicador hopi importante ta e ADR (average daily rate) 
cu tambe a conoce un aumento di 16.4%. E average daily rate 
den luna di mei 2022 ta $262.20 den comparacion cu mei 2019 
cu esaki tabata na $225.21. 


Turismo ta keda e driver principal dinos economia, resultadonan 
di luna di mei ta confirma cu recuperacion di Aruba su Turismo 
ta riba e bon caminda. Maneho di Minister Dangui Oduber ta 
dunando e resultado conforme e vision di atrae turistanan di 
calidad y esaki a wordo confirma cu cifranan di AHATA. Esaki 
sigur ta un noticia hopi positivo. Finalmente e mandatario a 
gradici tur empleadonan y tur partnernan den sector turistico 
pa cu e resultado bunita aki. 


May 2022 vs 2019 


AHATA Hotel Performance 


2022 


ANA DIINVERSION 
YOPORTUNIDAD 


Diamars 14 Juni 2022 


YHUNTO NOS TA 
CONSTRUI UN 


ECONOMIA MAS 


FUERTE Y 


RESILIENTE 


MINISTER 


Geoffrey Wever 


“E IMPORTANCIA DI IGUALDAD” 


Denelunadijunimundotaparaketo naeimportancia diigualdad. 
Un desaroyo sostenibel ta aspira pa crecemento economico 
den harmonia cu calidad di bida di nos hendenan y proteccion 
di nos naturalesa. Como Minister encarga cu Desaroyo 
Sostenibel y realisacion di e Sustainable Development Goals 
(SDG's) di e Agenda 2030 di Nacionnan Uni, Minister Wever 
ta enfatisa e importancia di igualdad di genero y reduccion di 
desigualdad. Esaki ta conta specificamente pa meta 10.2 pa 
empodera y promove inclusion social, economico y politico di 
tur, a pesar di edad, sexo, desabilidad, rasa, etnicidad, origen, 
religion, estado economico of otro estado y e principio di ‘leave 
no one behind’. Den e vision di maneho di Minister Wever a 
pone atencion specifico na e tema di reduccion di desigualdad. 


Derechonan humano manera e derecho riba igualdad ta wordo 
stipula den nos Constitucion y den tratadonan internacional 
manera e Convencion Europeo di Derechonan Humano 
(EVRM). EVRM ta proteha tambe e derecho riba un bida 
familiar (‘family life’) no obstante e preferencia sexual. 


Na afia 2015 Corte Europeo pa Derechonan Humano a 
stipula cu den caso cu un pais no ta brinda oportunidad pa 
parehanan di mesun sexo drenta enlace matrimonial, e pais 
tin e obligacion pa brinda e personanan aki un alternativa pa 
por registra nan relacion pa medio di un forma di un union civil, 
cu lo mester brindanan por lo menos e derechonan basico 
(‘core rights’) pa proteha nan relacion. Pais Aruba a cumpli 
cu e obligacion aki pa medio di nos Codigo Civil cu a drenta 
na vigor na luna di september afia pasa. Desde e tempo ey ta 
posibel pa parehanan di e mesun y di diferente sexo efectua 
un union civil (‘geregistreerd partnerschap’). 


Sinembargo tin cambionan legal cu mester tuma lugar ainda pa 
por papia di igualdad completo entre parehanan cu a efectua 
un union civil y parehanan casa na Aruba. E hecho cu a regla 
solamente e ‘core rights’ ta significa cu e derechonan cu un 
matrimonio ta ofrece na parehanan casa riba por ehempel 
tereno fiscal, di pensioen, di herencia pero tambe di relacionnan 
di famia, no ta conta pa parehanan cu a efectua un union civil. 


Pa reduci e desigualdad aki y pa promove e inclusion di 
diferente (grupo di) personanan den sociedad, ta importante 
pa e posicion huridico di parehanan den un union civil wordo 
regula mas tanto cu ta posibel di e mesun forma cu esun di 
e parehanan casa. Despues di a regla pues e ‘core rights’ 
pa parehanan cu tin un union civil, ta toca turno pa regla e 
consecuencianan legal di esaki den forma di derechonan 
complementario (‘supplementary rights’). Pa por haci esaki 
Minister Wever a pidi Conseho di Minister pa aproba pa haci un 
inventarisacion di e cambionan di nos Codigo Civil cu mester 
tuma lugar pa reduci desigualdad na Aruba, cual peticion a 
wordo aproba den mei 2022. 


“Como Minister encarga cu Desaroyo Sostenibel mi ta kere 
den igualdad pa tur cuidadano di Aruba y cu niun hende mag 
keda atras. Como Pais nos mester percura pa nos cumpli cu 
tratadonan internacional y garantisa derechonan humano” — 
Minister Geoffrey Wever. 

Eday Cres 


MINISTER ENDY CROES Y MASCOTA DI 
WEGANAN ESCOLAR 2022 WE WE A BISHITA 
MON PLAISIR BASISSCHOOL 


Pueblo di Aruba ta cordialmente invita pa e gran apertura 17 


juni proximo 


WEWE, e mascota di Weganan Escolar pa un bishita di cortesia 
na Mon Plaisir Basisschool en conexion cu WE 2022 cu ta 
cuminsa diabierna awo. Falta algun dia pa Weganan Escolar 
2022 inicia unda cu mas di 1200 mucha di binti diferente scol ta 
participa den ocho diferente disciplina for di 17 pa 25 di juni. E 
muchanan a keda encanta cu WEWE. Tur e docentenan a bisti 
awe mainta un uniform di un of otro deporte manera; karate, 
tennis, basket pa nombra algun. WEWE a invita e alumnonan 
y nan mayornan pa e gran apertura di Weganan Escolar cu 
ta tuma luga diabierna амо cuminsando ра бог di atardi den 
Compleho Deportivo Guillermo Prospero Trinidad na Dakota. 
Masha danki na e docente y alumnonan di Mon Plaisir School 
pa e bunita mainta. 4D 


di atardi den Compleho Deportivo Guillermo Prospero Trinidad 
na Dakota. Directamente for 

di Italia Denzel Dumfries, ken ta haci apertura y asina duna 
inicio na e Weganan Escolar 

2022. Ban apoya nos muchanan y disfruta di un mahestuoso 
show di apertura. 


Ministerio di Enseñansa y Deporte y IBISA ta invita pueblo di 
Aruba pa e gran apertura di 

Weganan Escolar cu ta tuma luga diabierna awo dia 17 di juni, 
2022 cuminsando pa 6'or 


ΠΠ і 
SCHEDULE 


BAN APOYA NOS MICHANAM! 

Tin diferente interesadonan nobo cu a expresa nan interes den 
e area di Refineria. E proceso aki ta andando y RDA a cuminsa 
cana e caminda di pre-screening di e companianan cu a 
expresa nan interes. Esaki ta inclui invitacion pa reunion. Pidi 
nan tur informacion, full disclosure di entre otro nan propuesta 
di Proyecto y e asina yama KYC- Know Your Client etc. 


Di awor pa fin di luna varios grupo lo ta biniendo Aruba pa 
reunion cu e comite negociador y mi persona como Minister di 
Energia. Durante e reunion cada grupo lo mester presenta nan 
plannan definitivo elabora y detaya. E proceso aki lo termina 
fin di Juni. 


Den luna di Juli e comite negociador di RDA lo haci nan 
evaluacion conforme e National Energy Policy y e meta di 
Gobierno di Aruba manera acorda pa MEP y RAIZ. Tambe 
lo evalua e credibilidad di cada grupo, nan capacidad y 
trayectoria. Lo evalua e vision di e propuesta. Y lo evalua e 
capacidad financiero verificabel. 


Pa mas tarda Augustus ta premira y desea di por yega na un 
decision con ta bay desaroya e zona di Refineria. 


Nos meta ta desaroya e zona di Refineria como un sector 
di Energia cu mester cumpli cu nos roadmap pa yega na e 
acuerdo di Paris pa aña 2050. 

GREAT JOB OPPORTUNITIES PRESENTED 
DURING SUMMER JOB FAIR 2022 


Working in hospitality is fun and rewarding. For those who are 
looking for an opportunity to work in a restaurant or bar, there 
is some fantastic news to share! 


The Aruba Food 8 Beverage Association is organizing and 
hosting a Job Fair at the Renaissance Convention Center, on 
Monday, June 20th, 2022. The event will go from 11am till 89m 
(no cover charge). It is the ultimate opportunity to start or boost 
your career. And there will be great door prizes too. 


Under one roof you be able to find an elite selection of 
restaurants and bars in Aruba. The entrance is free, and the 
businesses will happily present their case to you. You will not 
find a better chance to find a job in this dynamic, successful, 
and pleasant industry. 


MONDAY, JUNE 20 


TIAM - 8PM 


@ RENAISSANCE 
CONVENTION CENTER 


Hosted by: 


Any Questions? Contact: 


ARUBA FOOD & BEVERAGE ASSOCIATION 


+297 566 1057 | info@fabaruba.com 
WWW.JOBFAIRARUBA.COM 


The event is open for seasoned professionals who are looking 
for career growth, as well as for new talents in hospitality looking 
for a career in a restaurant or bar. It is also an ideal event for 
fresh graduates, who want to give wings to their dreams, or 
wish to sharpen their interviewing and company interaction 
skills to attend. 


Expect many different restaurants and bars to be present 
and over 200 job vacancies to apply to. Simply visit, gather 
information and select the job that fits you best. It is the perfect 
way to learn about the open positions and to speak with the 
people who actually work there. Hear their stories and connect 
one-one-one. 


So, Summer Job Fair is your opportunity to advance in life. For 
more information, visit jobfairaruba.com. 


Diamars 14 Juni 2022 


SDG Aruba ta haci un yamada na comunidad pa comparti cu nos: 


“CON BO INICIATIVA TA CONTRIBUI PA LOGRA E 
17 METANAN PA UN DESAROYO SOSTENIBEL” 


Comparti bo iniciativa cu Nacionnan Uni 

Den september 2015, tur miembro di Nacionnan Uni (UN) 
unanimamente a adopta e programa internacional mas 
integral y ambicioso pa por crea un mundo mas sostenibel pa 
tur, creando 17 meta specific, Metanan Mundial pa Desaroyo 
Sostenibel (SDGs), pa logra un miho mundo cu nos tin awo 
pa 2030. Aruba tambe ta parti di e esfuerso pa por logra e 
obhetivo aki. Pa crea un miho Aruba y uno mas sostenibel, 
nos kier scucha mas di e sector educacional, negoshinan y 
organisacionnan no gubernamental y departamentonan, con 
nan ta contribui na e metanan aki. Ta requeri e esfuerso di tur 
pa logra e metanan. 


E lista di “TO DO's” aki ta crea un agenda na unda cu e 
desaroyo no ta basa solamente riba e perspectiva economico 
pero tambe ta inclui aspectonan social y di medio ambiente. 
Pa por implementa un structura efectivo di e Metanan Mundial 
pa Desaroyo Sostenibel (SDGs) y e agenda extenso pa 2030 
y crea un Aruba miho y sostenibel, ta rekeri un comunidad 
comprometi y mas activo. Mas uni nos ta, mas y miho nos ta 
logra. Realisando cu no tur por wordo realisa pareu. 


Pa sigui encurasha paisnan pa implementa e metanan aki, 
Nacionnan Uni a establece un proceso yama “SDG Voluntary 
National Review (VNR)” cu ta permiti paisnan reporta riba e 
implementacion di e metanan aki y pa esaki wordo revisa. 


E proceso di revision door di miembronan, lo provee 
recomendacionnan riba con pa mehora e proceso di 
implementacion di e metanan aki riba nivel nacional. 


Basa riba e revision, recomendacionnan ta wordo duna pa 
mehora e proceso di implementacion nacional di e metanan di 
Nacionnan Uni. Aruba lo ta inclui den e ‘SDG VNR Report’ di 
Reino Hulandes. 


Riba 14 di juli 2022, tur pais den Reino Hulandes lo presenta na 
Nacionnan Uni e progreso cu nan a haci den implementacion 
di e SDGs y lo accentua tur e retonan cu nan tabata confronta. 
Tur esaki ta den e “Aruba SDG Report” cu lo wordo presenta 
na Nacionnan Uni. 


E comision di SDG Aruba, cu a keda institui pa provee un 
direccion strategico y pa coordina e implementacion di e 
SDGs, a organisa diferente sesion pa envolve e comunidad 
pa identifica bon practicanan di organisacionnan local den 
implementacion di e metanan di Nacionnan Uni. 


A captura y raporta varios iniciativa. Sinembargo tin mas 
inicitaiva y oportunidadnan na Aruba cu por contribui den logra 
e SDGs. Riba e website nos ta comparti e storianan aki den un 
rapport mas elabora. E rapport di Reino lo wordo entrega na 
Nacionnan Uni den un forma digital cu un link na e website di 
SDG Aruba www.sdgaruba.com. 


Pa esaki, nos ta pidi e sector educacional, organisacionnan y/ 
of companianan pa entrega nan storia di loke nan ta haciendo 
pa contribui na logro di e metanan aki. Por bishita e website di 
SDG Aruba y yena e formulario di e storia con bo compania ta 
implementando e SDGs na Aruba. Nos ta desea di siña di bo. 

= 225 BAN APOVA NOS MUCHANAN! 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


